|  |  |
| --- | --- |
| futer logo | ПРАВИЛНИКО ДОПУНИ ПРАВИЛНИКА О НАСТАВНОМ ПЛАНУ И ПРОГРАМУ СТРУЧНИХ ПРЕДМЕТА СРЕДЊЕГ СТРУЧНОГ ОБРАЗОВАЊА У ПОДРУЧЈУ РАДА ГЕОДЕЗИЈА И ГРАЂЕВИНАРСТВО("Сл. гласник РС - Просветни гласник", бр. 2/2016) |

На основу члана 79. став 3. Закона о основама система образо­ вања и васпитања („Службени гласник РС”, бр. 72/09, 52/11, 55/13, 35/15 – аутентично тумачење и 68/15) и члана 17. став 4. и члана 24. Закона о Влади („Службени гласник РС”, бр. 55/05, 71/05 – исправ­ ка, 101/07, 68/08, 16/11, 68/12 – УС, 72/12, 7/14 – УС и 44/14),

Министар просвете, науке и технолошког развоја доноси

## П РА В И Л Н И К

### о допуни Правилника о наставном плану и програму стручних предмета средњег стручног образовања

**у подручју рада Геодезија и грађевинарство**

Члан 1.

У Правилнику о наставном плану и програму стручних пред­ мета средњег стручног образовања у подручју рада Геодезија и грађевинарство („Просветни гласник”, бр. 7/12 и „Службени гла­ сник РС – Просветни гласник”, бр. 3/14, 8/14, 13/15 и 18/15), после наставног плана и програма за образовни профил монтер суве градње, додаје се програм завршног испита за образовни профил монтер суве градње, који је одштампан уз овај правилник и чини његов саставни део.

Члан 2.

Овај правилник ступа на снагу осмог дана од дана објављива­ ња у „Службеном гласнику Републике Србије ─ Просветном гласн­ ику”, а примењиваће се почев од школске 2016/2017. године.

Број 110­00­500/2015­04

У Београду, 9. марта 2016. године

Министар, др **Срђан Вербић,** с.р.

#### ПРОГРАМ ЗАВРШНОГ ИСПИТА ЗА ОБРАЗОВНИ ПРОФИЛ МОНТЕР СУВЕ ГРАДЊЕ

**ЦИЉ ЗАВРШНОГ ИСПИТА**

Завршним испитом проверава се да ли је ученик, по успешно завршеном образовању за образовни профил монтер суве градње, стекао стручне компетенције прописане Стандардом квалифика­ ције („Службени гласник РС – Просветни гласник”, број 8/14).

#### СТРУКТУРА ЗАВРШНОГ ИСПИТА

Завршни испит за ученике који су стицали средње образо­ вање у трогодишњем трајању по Наставном плану и програму за образовни профил монтер суве градње реализује се кроз практич­ ни рад.

#### ПРИРУЧНИК О ПОЛАГАЊУ ЗАВРШНОГ ИСПИТА

Завршни испит спроводи се у складу са овим правилником и Приручником о полагању завршног испита за образовни профил монтер суве градње (у даљем тексту: приручник).

Приручник израђује Завод за унапређивање образовања и васпитања – Центар за стручно образовање и образовање одраслих (у даљем тексту: Центар) у сарадњи са тимом наставника из школа у којима се реализује овај образовни профил.

Приручник садржи посебне услове за полагање завршног ис­ пита, оквир са критеријумима за оцењивање компетенција, стандар­ дизоване радне задатке за практични рад и образац за оцењивање.

Центар доставља приручник свакој школи која остварује На­ ставни план и програм за образовни профил монтер суве градње.

Приручник се може допуњавати сваке школске године.

#### УСЛОВИ ЗА ПОЛАГАЊЕ ЗАВРШНОГ ИСПИТА

Ученик полаже завршни испит у складу са законом. Завршни испит може да полаже ученик који је завршио трећи разред сред­ њег образовања у трогодишњем трајању по Наставном плану и програму за образовни профил монтер суве градње.

У приручнику су утврђени посебни услови за полагање завр­ шног испита у складу са Наставним планом и програмом.

#### ОРГАНИЗАЦИЈА ЗАВРШНОГ ИСПИТА

Завршни испит се спроводи у школским кабинетима, или другим просторима где су обезбеђени услови и налазе се радна ме­ ста за које се ученик образовао у току свог школовања. Завршни испит за ученика реализује се у једном дану.

За сваког ученика директор школе именује ментора. Ментор је наставник стручних предмета који је обучавао ученика у току школовања. Ментор помаже ученику у припремама за полагање за­ вршног испита у периоду предвиђеном Наставним планом и про­ грамом.

Директор именује стручну испитну комисију коју чине три члана, као и њихове заменике. Испитна комисија даје оцену о сте­ чености прописаних компетенција. Комисију чине два наставника стручних предмета за образовни профил (од којих је један пред­ седник комисије) и представник послодаваца – стручњак у датој области.

Сагласност на чланство представника послодаваца у коми­ сији, на предлог школа, даје Унија послодаваца Србије односно Привредна комора Србије у сарадњи са Центром. Базу података о члановима испитних комисија – представницима послодаваца во­ ди Центар.

Ученик који је завршио трећи разред и који је пријавио по­ лагање завршног испита, стиче право да приступи полагању завр­ шног испита. У оквиру периода планираног Наставним планом и програмом за припрему и полагање завршног испита, школа орга­ низује консултације и додатну припрему ученика за све радне за­ датке, обезбеђујући потребне услове у погледу простора, опреме и временског распореда.

#### РАДНИ ЗАДАЦИ

У оквиру завршног испита ученик извршава један сложени радни задатак којим се проверавају прописане компетенције.

Провера прописаних компетенција спроводи се на основу ли­ сте стандардизованих радних задатака, која је саставни део При­ ручника о полагању завршног испита. Ученик извлачи радни зада­ так непосредно пред полагање завршног испита. Број понуђених радних задатака, за ученике једног одељења који полажу завршни испит, мора бити најмање 10% већи од броја ученика уз услов да ученици раде различите задатке.

#### ОЦЕЊИВАЊЕ ЗАВРШНОГ ИСПИТА

Оцењивање на завршном испиту спроводи испитна комисија, на основу критеријума дефинисаних приручником. Успех на завр­ шном испиту зависи од укупног броја бодова које је ученик стекао извршавањем радног задатка.

Радни задатак се може оценити са највише 100 бодова.

Сваки члан испитне комисије у свом обрасцу за оцењивање радног задатка утврђује укупан број бодова. На основу појединачног бодовања свих чланова комисије утврђује се просечан број бодова за радни задатак и уноси у Записник о полагању завршног испита.

Када кандидат извршењем радног задатка оствари просечних 50 и више бодова, сматра се да је показао компетентност. Уколико

је просечан број бодова на радном задатку мањи од 50, сматра се да кандидат није показао компетентност. У овом случају оцена успеха на завршном испиту је недовољан (1).

Бодови се преводе у успех према следећој скали:

|  |  |
| --- | --- |
| **ПРОСЕЧАН БРОЈ БОДОВА** | **УСПЕХ** |
| 50 – 63 | довољан (2) |
| 64 – 77 | добар (3) |
| 78 – 90 | врло добар (4) |
| 91 – 100 | одличан (5) |

#### ДИПЛОМА И УВЕРЕЊЕ

Ученик који је положио завршни испит стиче право на изда­ вање дипломе о стеченом средњем образовању.

Уз диплому о стеченом средњем образовању школа ученику издаје Уверење о положеним испитима у оквиру савладаног про­ грама за образовни профил.